Seren Bundy-Davies

**Seren Bundy-Davies** (født 30. desember 1994) er en britisk friidrettsutøver som konkurrerer i sprintløp, særlig 400 meter. Hun representerte landet sitt i VM i friidrett 2015 i Beijing, der hun fikk bronse på 4x400 meter hekk. Hennes fremste individuelle meritt er bronse på 400 meter i EM i friidrett innendørs 2015. 

## Bakgrunn
Hun har walisiske foreldre, men har vokst opp utenfor Manchester, og gikk ved Wilmslow High School. Hun drev med ulike idretter tidligere, men ble «oppdaget» av Stephen Ball ved Trafford Athletic Club da hun kom på 4.-plass på 400 meter i det engelske skolemesterskapet i 2012, der hun løp på 55,88. Hun konkurrerer dermed for Wales og Storbritannia i friidrett.

## Idrettskarrière
;2014
Bundy-Davies slo gjennom i 2014, da hun kom på 4.-plass på 400 meter i det britiske mesterskapet i friidrett (AAA-mesterskapet i friidrett). Hun satte personlig rekord på 400 meter innendørs, med 54,12 sekunder, da hun vant U23-klassen i Northern Athletics Championships i januar. Hun vant også 400 meter i seniorklassen i det walisiske mesterskapet i friidrett innendørs i januar 2014, der hun løp på 55,36. I det britiske innendørsmesterskapet i februar ble hun slått ut i semifinalen, der hun løp på 54,20. 

I British Universities & Colleges Sport Championships i mai kom hun på 2.-plass, bak Amy Allcock, men satte ny personlig rekord utendørs med 53,53 sekunder. Hun deltok i det walisiske mesterskapet utendørs i juli, som også var uttakingsstevne til Samveldelekene 2014, og vant dette mesterskapet med ny personlig rekord på 53,14. Hun ble imidlertid ikke tatt ut til Samveldelekene, fordi hun ikke oppfylte kvalifiseringskravet. Dette kravet greide hun senere, men det var en måned for sent til å kvalifisere seg. Hun kom på 3.-plass i Meeting International de Genève i juni. 

Storbritannia deltok i Super League i Lag-EM i friidrett 2014, og Bundy-Davies løp her 4 x 400 meter stafett sammen med Laura Wake, Emily Diamond og Jodie Williams, og kom på 4.-plass. Dette ga 9 poeng i lagkonkurransen, der Storbritannia kom på 5.-plass sammenlagt. I det britiske mesterskapet 2014, som også var uttakingsstevne for EM i friidrett 2014 kom hun på 4.-plass. Hun satte ny walisisk rekord på 400 meter i Meeting National de Castres i Frankrike 30. juli, med tiden 52,50 sekunder. 

;2015
I Birmingham Indoor Grand Prix i februar satte hun personlig rekord på 400 meter innendørs med 51,72 sekunder, og vant dette stevnet. Hun vant sin semifinale i det britiske mesterskapet innendørs i 2015, men falt i finalen. Hun ble likeval tatt ut til å delta i EM i friidrett innendørs 2015, både på 400 meter og 4 x 400 meter stafett. Individuelt kom hun på 3.-plass på 400 meter i EM innendørs, bak Natalija Pyhyda og Indira Terrero. På stafetten løp det britiske laget inn til EM-sølv, bak Frankrike. Hun deltok også i IAAF World Relays 2015, der Storbritannia løp inn til bronse. 

Hun senket sin personlige rekord til 51,72 i Meeting International Lotto de Nivelles i Belgia i juni. Hun deltok i U23-EM i friidrett 2015, der hun kom på 4.-plass på 400 meter individuelt. Hun deltok også på det britiske laget som vant 4 x 400 meter, med ny britisk U23-rekord på 3:30,07. Her løp hun sammen med Zoey Clark, Victoria Ohuruogu og Kirsten McAslan. Hun satte ny personlig rekord i London Anniversary Games i juli, der hun løp på 51,48 sekunder og kom på 7.-plass. 

Britisk friidrett praktiserer en policy der utøvere som konkurrerer i et internasjonalt U23-mesterskap ikke kan delta individuelt i VM. Bundy-Davies ble dermed tatt ut på 4 x 400 meter, men ikke 400 meter i VM i friidrett 2015, til tross for at hun hadde greid kvalifiseringskravet. Hun var eneste waliser av de 62 britiske utøverne som ble tatt ut. Det britiske laget løp inn til bronse på 4 x 400 meter stafett, med tiden 3:23,62. 

## Referanser


## Eksterne lenker
* 
*  Profil hos European Athletics
*  Profil hos The Power of 10
*  Profil hos All-Athletics